《 贺新郎　　送杜将军韬武》
清代·吴伟业

双鬓愁来白。数威名、西州豪杰，玉关沙碛。家世通侯黄金印，马槊当年第一。

磨盾鼻、县毫飞檄。雅吹投壶诗万首，旧当阳、虎帐春秋癖。

思往事，顿成昔。

天涯寂寞青门客。念平生、鞭箠万里，布衣之极。满地江湖渔歌起，谁弄扁舟铁笛。

正柳色、依依南陌。日暮乡关何处是，故人书、草没摩崖石。

漫回首，泪沾臆。

作者简介：吴伟业（1609～1672）字骏公，号梅村，别署鹿樵生、灌隐主人、大云道人，世居江苏昆山，祖父始迁江苏太仓，汉族，江苏太仓人，崇祯进士。明末清初著名诗人，与钱谦益、龚鼎孳并称“江左三大家”，又为娄东诗派开创者。长于七言歌行，初学“长庆体”，后自成新吟，后人称之为“梅村体”。